Publication: Magyar Közlöny
Issue: MK-2004-35 (Year: 2004, Number: 35)
Era: 2004-2010
Section: is megvédem” (a Hvt. Melléklete 1. pont második mondata). Az esküszöveg alkotmányellenességének megállapítására irányuló indítványokat az Alkotmánybíróság egy korábbi határozatában megalapozatlannak találta és elutasította [46/1994. (X. 21.) AB határozat, ABH 1994, 260.,
Paragraph Index: 171

4. Az indítvány szerint a Hszt. 16. § (1) bekezdése az Alkotmány 8. § (2) bekezdésébe és az 59. § (1) bekezdésébe ütközik. Az indítvány szerint a szabadidõ eltöltése a hivatásos tiszt vagy tiszthelyettes magánszféráját érintõ ügy, mely nem tartozik a fegyveres szervre. Bár az indítványozó nem vitatja, hogy egyes fegyveres szerveknél bizonyos helyzetekben szükséges lehet szolgálatba lépés a szolgálati idõn kívül is, ezt azonban az ügyeleti szolgálat segítségével kell megoldani, melyet éppen a rendkívüli helyzetek megfelelõ kezelhetõsége érdekében intézményesítettek. Álláspontja szerint a rendkívüli helyzeteket aligha lehet a szolgálati helyükrõl gyakran nagy távolságra tartózkodók visszahívásával megoldani, ha azonban ez mégis szükségessé válna, akkor a korszerû kommunikációs eszközök — mobiltelefon, személyhívó — segítségével anélkül is elérhetõk, hogy az Alkotmány védelme alatt álló személyes adatok körébe tartozó tartózkodási helyük bejelentésére köteleznék õket. Ha pedig az esemény, mely miatt szolgálatba hívásuk szükségessé válik, olyan súlyú és méretû, ami tömeges visszahívást tesz szükségessé, ezt a közszolgálati médiumok segítségével kell megoldani. Az indítvány nem megalapozott. Azzal együtt, hogy a szolgálaton kívül lévõk szolgálatba hívását szerinte elsõsorban az ügyelet megfelelõ megszer- 2004/35. szám vezésével kell biztosítani, az indítványtevõ nem vitatja, hogy a fegyveres szervek tevékenységének, mûködésének sajátos jellege szolgálati érdekbõl elvileg indokolhatja a hivatásos állomány távollevõ tagjának visszahívását; kifogásai inkább a tartózkodási hely bejelentésére vonatkozó törvényi szabályozás módszereivel, illetõleg azzal kapcsolatosak, hogy a szabályozás túlmegy a cél eléréséhez feltétlenül szükséges jogkorlátozás határán. Az Alkotmánybíróság rámutat arra, hogy a Hszt. 16. §

Source: https://magyarkozlony.hu/hivatalos-lapok/e669f45770302cdb0c448d315bd4020e71421ac1/dokumentumok/3079d577d5cd4ec11a4f7359ce2b02f9a79e73c0/letoltes